text: Nytårs-brand på Als
  01 januar 2014 kl. 08.52
  Nytårsnat er førstesalen på et hus i Dyndved ved Guderup på Als blevet brandskadet indvendig, mens det lykkedes brandfolkene at holde flammerne væk fra taget og stue-etagen.
  Branden i huset, der ligger i Vestergade i Dyndved, blev anmeldt kl. 02,50 i nat.
  - Vi har en teori om, at det kan være en følge af gløder fra fyrværkeri, der er kommet ind gennem et tagvindue. Vores brandteknikere er på stedet lige nu, siger vagtchef Ole Aamann hos Syd- og Sønderjyllands Politi til TV SYD.
  